# <h2>Latino-američki plesovi</h2>

<p>Krajem 50-ih godina XX veka, latino-američki plesovi su ušli u programe plesnih škola, a mladi su masovno pohađali plesne škole. Tehniku latino-americkih plesova postavili su Englezi. Knjiga Waltera Lairda The Technique of Latin American Dancing, izdata 1964. godine, postala je i ostala temelj latino-američkih plesova.</p>

<p>Ono što smatramo jako važnim jeste to da se karakter plesa mora pokazati, otplesati, odglumiti sa maksimalno pravilnom tehnikom. Bez karaktera, ples je mrtav... bez tehnike gubi se brzina, jačina pokreta...</p>

<p>Samba je poreklom iz Brazila, a Cha Cha Cha i Rumba su poreklom sa Kube. Paso Doble je španskog porekla, dok je Jive prethodnik Rock’n’Rolla (muzika Bill Halleya i Elvis Preslya) severno-americkog porekla.</p>

<p>Postoje i tzv. ulični plesovi od kojih su najpoznatiji Salsa i Merenge. Salsa je kubansko portorikanskog porekla, dok je Merenge iz Dominikanske Republike. Treći karipski ples je Calypso poreklom sa Trinidada.</p>

# <h2>Samba</h2>

<p>Samba je tipičan brazilski ples koji ima izvore u starim muzičkim folklornim motivima. Brazil su u 16. veku kolonizovali Portugalci koji su doveli robove iz Afrike. Slično kao i na Kubi, pomešali su se muzički motivi Portugalaca, crnaca i prvobitnih Indijanaca. Razvoj brazilske muzike i plesa bili su pod uticajem obreda u slavu bogova, a afrički izvori su bili prigodne prirode. Na svečanostima se plesalo i po više dana. Jedan od prvih poznatih brazilskih plesova u tim prilikama bio je batuke, što je prvo zajedničko ime za plesove sa tipičnim bočnim kretanjem i on je bio prethodnik sambe. Ime samba je izvedenica iz afričke reči semba, što znači bočno kretanje.</p>

<p>Samba se prvi puta pojavila u Evropi 1924. godine ali je pravi prodor doživela tek 1948. godine u svom pojednostavljenom obliku. Samba je veseo ples pun ritma koji se posebno izražava u stilu koji je nešto različitiji od drugih latinoameričkih plesova.</p>

<p>Za razliku od ostalih latino-američkih plesova koji se plešu na malom prostoru, samba je progresivan ples i parovi prelaze velike delove plesnog podijuma po plesnom pravcu koristeći mnoge korake i okrete kojima samba obiluje. Samba je ples izuzetno bogat figurama koje se izvode u različitim ritmovima.</p>

# <h2>Rumba</h2>

<p>Rumba je vrsta plesa koji je glavni razvoj doživio na Kubi, a potiče iz 16. veka od crnih robova koji su dovedeni iz Afrike. Rumba je ime za više kubanskih plesova u paru, a prije svega znači zabavu, ples. </p>

<p>Kao narodni ples, rumba je ples ljubavi i zavođenja a osnova priče je da žena, upotrebom šarma, pokušava da dominira nad muškarcem. Plesačica u cilju zavođenja koristi uglavnom kukove dok igrač uglavnom koristi celo telo. Koreografije su pune izazovnih elemenata u kojima muškarac biva zaveden a odmah nakon toga odbijen. U izvođenju koreografije rumbe veliku estetsku ulogu imaju pokreti rukama koji prate muziku i koji su rezultat kretanja tela. </p>

<p>Rumba se može plesati na više načina. U svom razvoju se stalno ritmički i oblikovno menjala pa tako poznajemo više vrsta rumbe, od kojih su najpoznatije rumba bolero i rumba kuban. Godine 1930. rumba je došla u Njujork, a iz njega je stigla u Evropu. U početku se u Evropi nije previše raširila, a s vremenom je postala pravo plesno otkriće posebno nakon što su joj Francuzi dali koreografski izrađen oblik. Sa Drugim svjetskim ratom rumba je postala sporija i rafiniranija od originalne rumbe. </p>

# <h2>Cha-cha-cha</h2>

<p>Cha-cha-cha (španski jezik: cha-cha-chá) je latinoamerički ples koji je nastao u Havani na Kubi 1950-ih i ubrzo postao jedan od omiljenijih plesova na takmičenjima u latino-americkim plesovima. U to vreme je izazvao pravu revoluciju, pa se radi njega na hiljade ljudi upisivalo u plesne škole u celom svetu.</p>

<p>Kreator Cha-Cha-Cha muzike je jedan muzičar iz Havane, Enrique Jorrin koji je 1953. godine razvio sporiji Mambo-Cha-Cha-Cha iz prebrzo odsviranog Mamba, ali nije stekao pravu slavu tim pokušajem.</p>

<p>Cha-Cha-Cha je ples koji se uvrštava među najnovije pojave u razvoju afro-kubanske muzike, isto kao i Mambo, prvobitno je postojala samo muzička forma. Cha-Cha-Cha je varijanta Rumbe i Mamba. Relativno brz, pleše se na malom prostoru izričito pun ideja i zaigran ples. </p>

<p>Kubanska muzika, odnosno ples prvo je osvojio Severnu Ameriku, gde je od 1954. godine postao najomiljeniji ples. Isto tako i Evropa je bila otvorena prema plesovima i muzici latino-američkog porekla i vrlo brzo u više zemalja Cha-Cha-Cha je postao vrlo popularan. Svojim čistim, jasnim ritmom i veselim figurama, mnogobrojnim varijacijama ovaj ples se brzo probio. Karakteristika mu je da se skoro svaka njegova osnovna figura može preneti u Rumbu.</p>

# <h2>Paso doble</h2>

<p>Paso doble je poreklom španski ples. Izuzetno je zahtevan i slikovit ples jer figurativno prikazuje borbu toreadora sa bikom, gde plesačica predstavlja crveni plašt sa kojim toreador (plesač) izaziva bika. To je živahan i dinamičan španski ples. Ritam ovog plesa je počeo da osvaja Evropu oko 1929. godine, najpre u Francuskoj a zatim i šire. </p>

<p>Za ples je potrebna velika samokontrola i koncentracija. Koraci i figure su nastali po uzoru na kretanje toreadora tokom borbe sa bikovima. Plesač i plesačica se kreću po plesnom podijumu koristeći stilizovane figure koje podsećaju na borbu u areni. Karakteristično je lagano uvrtanje trupa i naglašeno postavljanje stopala u pod uz prepoznatljive flamenco pokrete rukama. </p>

<p>U ovom plesu muškarac apsolutno dominira i od njega se očekuje skoro nadmeni ponos, odlučnost i elegancija.</p>

# <h2>Jive</h2>

<p>Jive (Džajv) je posledica prodora džeza i svinga posle 1930. godine. Najpre se pojavio bugi-vugi u harlemskim četvrtima Njujorka, zatim bi-bap, jitterburg, rock and roll i džajv. Ovi ritmovi, koje su u Evropu preneli američki vojnici 1940. godine, brzo su osvojili tadašnju omladinu. Nešto kasnije su ga engleski učitelji plesa razvili do standardizacije plesnih koraka i figura. Ritam džajva je brz i dinamičan. </p>

<p>Džajv je veoma brz i dinamičan ples koji podrazumeva ogromno korišćenje energije. Karakteristični su pokreti u kolenima tako da je upadljivo vertikalno kretanje plesača (odbijanje). Izraženi elementi u koreografijama su energični šutevi sa zategnutim kolenima kao i veliki broj okreta. Takođe ima i dosta akrobatskih elemenata pa je zbog toga džajv veoma popularan kod publike. Naglašene su rotacije u telu i kukovima. </p>

<p>Obzirom na svoj karakter, džajv stvara neverovatnu atmosferu na kod plesača i publika.</p>

# <h2>Salsa</h2>

<p>Salsa je vrsta plesa poreklom s Kube, gde se isprepletala europska i afrička popularna kultura. Kasnije se salsa proširila na Portoriko i ostale karipske države. Ime je dobila od španske reči "salsa", koja znači "umak". Time se sugeriše, da je ovaj ples, spoj različitih uticaja.</p>

<p>Salsa je izvorno kubanski ples s afričko-kubanskim ritmovima i uticajem rumbe. Obično je ples za parove, makar postoje inačice za solo plesače. Popularna je u Latinskoj Americi, SAD-u i Europi.</p>

<p>Postoji mnogo stilova salse, jer je dozvoljena improvizacija pa se ples dalje razvija. Plesni stilovi vezani su za određeno geografsko područje. Dva osnovna stila su: južnoamerički i severnoamerički.</p>

<p>Pleše se uz muziku bogatu ritmom. Najčešći instrumenti su: udaraljke (pogotovo bubnjevi), gitare i klavir.</p>

# <h2> Bachata</h2>

<p>Baćata potiče iz Dominikanske republike. Osnovni korak se sastoji od četiri koraka. Partneri mogu biti odvojeni ili igrati jedan uz drugoga, u zavisnosti od raspoloženja. Muškarac vodi partnerku tako što joj rukama i gornjim delom tela daje signale. Žena na isti način odgovara odnosno prati partnera. </p>

<p>Različiti stilovi su razvijani u Evropi i Severnoj Americi (Tradicionalni, Moderni, Bachatango). Osnovni korak se sastoji od osam koraka, pri čemu je kretanje sa jedne na drugu stranu. Dominikanski stil ima osam koraka, pri čemu je kretanje unutar kvadrata. </p>

<p>Baćata je muzicki žanr koji je nastao početkom 20-tog veka u Dominikanskoj republici i potom se proširio na celu Latinsku Ameriku. Postao je popularan na selu i ruralnim delovima Dominikanske republike. Teme ove muzike su često romantične, pogotovu o slomljenom srcu i tugi. </p>

<p>U baćati se najcešće koristi pet instrumenata: glavna gitara, gitara koja daje ritam, električna bas gitara, bongosi i güira. Gitara koja daje ritam je takođe poznata pod nazivom Segunda. Baćata grupe uglavnom sviraju razvijeni stil bolera, ali kad promene na baćatu baziraranu na merenge-u, perkusionisti prelaze sa bongosa na tambura bubnjeve. Šezdesetih i sedamdesetih godina marakaši su zamenjivali güira-u. Sa prelaskom na güira-u 80-tih godina, baćata muzika je postala više plesno orijentisana. </p>

# <h2> Mambo</h2>

<p>Ovaj afro-kubanski muzički i plesni žanr bio je vrlo popularan tokom 1940-ih i postao je deo big-bend zvuka 1950-ih. Izvodio ga je kubaski conjunto, koji se sastojao iz ansambla vokalnih, trubačkih i ritmičkih sekcija. Ritmička sekcija je obično sadržala bas, konge, timbala (talambas) ili kravljag zvona (cowbell). </p>

<p>Ritmički sadržaj Mamba varirao je od instrumenta do instrumenta, ali svaka osma nota dobila bi udarac ali ne i akcenat. Mambo ritam varira od umerenog do rapidnog tempa, pri čemu je muzika posebno pogodna za limene instrumente i pisak rifove u toku plesne muzike. Zanimljivo je što ima dosta međunarodno istaknutih muzičara koji su bili proglašavani za ili makar nazivani Kraljivema mamba (eng. Mambo Kings). </p>

<p>Mambo je nadahnujuć, dinamičan, melodičan, veseo, živahan, ritmičan... To su svakako znali i oni koji su mu kumovali, kao što je Perez Prado i prateći orkestar i par fenomenalnih plesača glumaca, koji svoj pristup ritmu realizuju kako kroz potpuno stapanje pokreta sa ritmom, tako i kroz nehajni i lakomni karakter iznenađujuće banalne plesne gegove. </p>

# <h2> Merenge</h2>

<p>Merenge je nacionalna muzika Dominikanske Republike, nastala kao pratnja istoimenog folk plesa još sredinom 19. veka. U svom tradicionalnom obliku – poznatom kao Merengue Tipico – to je bila vokalno bazirana muzika koja je reflektovala spoj španskih i afričkih kulturnih uticaja. Kao vodeći instrument je korišćena harmonika, a kao pratnja često gitara; najvažniji perkusivni instrumenti su bili bubanj tambora i guiro, i marimba koja se često priključivala muzičkoj kombinaciji. </p>

<p>Merenge numere su se često sastojale iz paseo-a (uvoda), za kojim je sledila tema predstavljana od jednog ili dvoje vokalista, i od poziv-odziv (tzv. montuno) sekcije koja je sastojala od vokalnog soliste (pregón) i hora (coro), U mnogome su bila slične haitijskom obliku plesa zvanom Méringue, dok se o tačnim korenima dosta raspravljalo, sa jedinim razlikama u geografskoj lokaciji. </p>

<p>Merenge je je bila muzika seljačkog stanovništva sve dok diktator Rafael Trujillo, koji je sam bio poreklom iz te socijalne klase, nije proglasio zvaničnom nacionalnom muzikom sredinom 1930-ih. </p>

# <h2> Tango</h2>

<p>Autentična muzička i plesna forma, zapravo se može posmatrati kao argentinska samba. Prvi su je svirali argentinski kauboji - Gaučosi. Parovi plešu tango u bliskom zagrljaju i naizgled se divlje kreću po podijumu. Muzika je obično u minoru i 4/4 taktu. Konvencionalna izvođačka postavka ove muzike uključuje jednoglasje i gitarsku pratnju. Tekstovi pesama imaju formu podužih naracija o sentimentalnim, emocijama vođenim temama. </p>

<p>Tango figuraI dok je I svetski rat divljao po Evropi i Americi, kulturno-raznovrsni Tango je otkrivao afrički uticaj u svom imenu i koreografiji, englesko poreklo u svom odnosu naspram Habanere (koja se može pratiti sve do kantri plesa Britanije 17 veka), špansku pozadinu u sličnosti sa Andaluzijskim tangom, i najvažnije, argentinsku sentimentalnost sa tekstovima koji često naglašavaju razne aspekte života u toj zemlji. </p>

<p>Uprkos velikoj popularnosti među plesačima u Evropi i Americi, kroz istoriju su bili česti negativni stavovi otelotvoreni u vidu cenzure od strane političkih vođa kao što su bili Engleska kraljica, nemački Kaiser, pa čak i sam Papa. </p>